ai4bharat/Pralekha huggingface dataset:
वाणिज्य एवं उद्योग मंत्रालय
स्टार्टअप इंडिया नवोन्मेषण सप्ताह राष्ट्रीय स्टार्टअप पुरस्कार 2022 के विजेताओं को पुरस्कार प्रदान करने के साथ आज संपन्न हुआ
उद्यमिता की भावना का समारोह मनाने के लिए देश भर में कई कार्यक्रम आयोजित किए गए
स्टार्टअप इंडिया नवोन्मेषण सप्ताह राष्ट्रीय स्टार्टअप पुरस्कार 2022 के विजेताओं को पुरस्कार प्रदान करने के साथ राष्ट्रीय स्टार्टअप दिवस को संपन्न हो गया। ये पुरस्कार केंद्रीय वाणिज्य एवं उद्योग, उपभोक्ता मामले, खाद्य एवं सार्वजनिक वितरण तथा कपड़ा मंत्री श्री पीयूष गोयल द्वारा केंद्रीय वाणिज्य एवं उद्योग राज्य मंत्री श्री सोम प्रकाश की उपस्थिति में प्रदान किए गए।
राष्ट्रीय स्टार्टअप पुरस्कार 2022 उन स्टार्टअप्स और सक्षमकर्ताओं को सम्मानित करता है जो भारत की विकास गाथा में क्रांतिकारी भूमिका निभाते आए हैं और न केवल वित्तीय लाभ के संदर्भ में बल्कि समाज पर व्यापक प्रभाव डालने के लिहाज से असाधारण क्षमताएं प्रदर्शित करते रहे हैं।
उद्यमिता की भावना का समारोह मनाने के लिए देश भर में कई कार्यक्रम आयोजित किए गए। गुजरात सरकार के स्टार्टअप प्रकोष्ठ तथा अंतरराष्ट्रीय ऑटोमोबाइल सेंटर ऑफ एक्सेलेंस  ने स्टार्टअप इंडिया की साझीदारी में गांधीनगर में स्टार्टअप्स, इनक्यूबेटर्स, निवेशकों तथा इकोसिस्टम सक्षमकर्ताओं के लिए एक दिवसीय कार्यक्रम का आयोजन किया। इस कार्यक्रम में स्टार्टअप इंडिया पहल, सीड फंड स्कीम, स्टार्टअप इकोसिस्टम के लिए भविष्य के परिदृश्य पर फायर-साइड चैट, उद्योग संवेदीकरण, छात्र उद्यमियों तथा आकांक्षी उद्यमियों के लिए मेंटर कनेक्ट पर सत्र और सहभागी स्टार्टअप्स के लिए एक मौक पिचिंग सत्र शामिल थे। इसमें 150 से अधिक उद्यमियों, इनक्यूबेटरों तथा अन्य इकोसिस्टम सक्षमकर्ताओं की भागीदारी देखी गई।
स्टार्टअप इंडिया ने - चैंपियनिंग द बिलियन डॉलर ड्रीम - विषय पर उद्योग केंद्रित वेबीनारों की 7 दिवसीय श्रृंखला में अंतिम वेबीनार का आयोजन किया। इस वेबीनार में स्टार्टअप फंडिंग परिदृश्य में व्यापक जेंडर विभाजन पर ध्यान देने के लिए स्टार्टअप इकोसिस्टम के भीतर जेंडर समानता को बढ़ावा देने पर ध्यान केंद्रित किया गया। इस वेबीनार को यहां - https://www.youtube.com/watch?v=n37-J_DcPv0
पर देखा जा सकता है।
विभिन्न केंद्र बंगलूरु, रायसेन, गुरुग्राम, इंदौर, भोपाल,, गांधीनगर, गाजियाबाद, मोहाली, दिल्ली, भुवनेश्वर, जलगांव, नागपुर, कोटयाम, इंफाल, कोलकाता तथा अन्य शहरों में ऑफलाइन तथा ऑनलाइन दोनों ही प्रकार के कार्यक्रमों का आयोजन करने के लिए स्टार्टअप इंडिया से जुड़े। क्षमता निर्माण कार्यशाला, विशेषज्ञ पैनल चर्चा, राज्य स्तरीय प्रतिस्पर्धाएं तथा चुनौतियां, स्टार्टअप सम्मेलन, गोलमेज बैठकों सहित कई कार्यक्रमों का आयोजन किया गया।
पृथ्वी विज्ञान मंत्रालय
दक्षिण पश्चिम मॉनसून पश्चिम मध्य प्रदेश के कुछ और हिस्सों, पूर्वी मध्य प्रदेश के अधिकांश हिस्सों में आगे बढ़ा
उत्तरी बंगाल की खाड़ी और आस-पास के क्षेत्र में 19 जून के करीब एक कम दबाव का क्षेत्र बनने की संभावना है
भारत मौसम विज्ञान विभाग  के राष्ट्रीय मौसम पूर्वानुमान केंद्र/क्षेत्रीय मौसम विज्ञान केंद्र, नई दिल्ली के अनुसार:
♦दक्षिण पश्चिम मॉनसून पश्चिम मध्य प्रदेश के कुछ और हिस्सों, पूर्वी मध्य प्रदेश के अधिकांश हिस्सों और पूर्वी उत्तर प्रदेश के कुछ और हिस्सों में आगे बढ़ चुका है।
♦मॉनसून की उत्तरी सीमा अब कांडला, अहमदाबाद, इंदौर, रायसेन, खजुराहो, फतेहपुर और बहराइच से होकर गुजरती है।
♦एक चक्रवाती परिसंचरण पूर्वी उत्तर प्रदेश और इसके आस-पास के क्षेत्र में स्थित है जिसकी ऊँचाई, औसत समुद्र तल से 3.6 किमी तक है तथा एक कम दवाब का क्षेत्र उत्तर-पश्चिम राजस्थान से दक्षिण हरियाणा एवं पश्चिम उत्तर प्रदेश समेत पूर्वी उत्तर प्रदेश के चक्रवाती परिसंचरण तक बना है और यह औसत समुद्र तल से 0.9 किमी तक की ऊँचाई पर स्थित है। इन दो प्रणालियों के प्रभाव से:
- अगले 2 दिनों के दौरान कोंकण तथा गोवा में भारी से बहुत भारी वर्षा होने और अलग-अलग स्थानों पर अत्यधिक भारी वर्षा होने और अगले 2 दिनों के दौरान मध्य महाराष्ट्र में अलग-अलग स्थानों पर भारी से बहुत भारी वर्षा होने की सम्भावना है।
- पूर्वी भारत में वर्षा की तीव्रता बढ़ने और 17 से 19 जून, 2020 के दौरान इस क्षेत्र में भारी से बहुत भारी वर्षा होने की संभावना है और अगले 5 दिनों के दौरान उप-हिमालयी पश्चिम बंगाल और सिक्किम केअलग–अलग क्षेत्रों में भारी से बहुत भारी वर्षा होने की संभावना है।
- अगले 5 दिनों के दौरान असम और मेघालय तथा त्रिपुरा और मिजोरम में व्यापक रूप से भारी वर्षा जारी रहने की संभावना है तथा अगले 3 दिनों के दौरान पश्चिम असम औरमेघालय के अलग–अलग क्षेत्रों में भारी से बहुत भारी वर्षा होने की संभावना है।
♦19 जून के आसपास उत्तरी बंगाल की खाड़ी और समीपवर्ती क्षेत्र में एक कम दबाव का क्षेत्र बनने की संभावना है।
अपडेट के लिए कृपया www.imd.gov.inदेखें।
एसजी/एएम/जेके/एसएस
(Visitor Counter : 246
जल शक्ति मंत्रालय
पेयजल एवं स्वच्छता विभाग ने 2 अक्टूबर से 31 अक्टूबर, 2022 तक विशेष अभियान 2.0 का सफलतापूर्वक आयोजन किया
पेयजल एवं स्वच्छता विभाग ने अपने प्रशासनिक नियंत्रण वाले सचिवालय तथा क्षेत्रीय कार्यालयों में विशेष अभियान 2.0 का 2 अक्टूबर, 2022 से 31 अक्टूबर, 2022 तक सफलतापूर्वक संचालन किया है। इस विशेष अभियान 2.0 के दौरान, कई विशेष स्वच्छता गतिविधियां आयोजित की गईं। इन अभियानों में वरिष्ठ अधिकारियों और कर्मचारी ने पूरे उत्साह के साथ भाग लिया तथा विभिन्न स्वच्छता गतिविधियों में पूरी दिलचस्पी के साथ कार्य किया। विभाग के उच्चतम स्तर के अधिकारियों द्वारा कई अवसरों पर विभाग में स्वच्छता गतिविधियों की निगरानी और उनका पर्यवेक्षण भी किया गया। पेयजल एवं स्वच्छता विभाग के तहत कार्यरत स्वायत्त संस्थान यानी राष्ट्रीय पेयजल स्वच्छता और गुणवत्ता केंद्र ने भी विशेष अभियान 2.0 में पूरे जोश तथा उत्साह के साथ हिस्सा लिया।
- विभाग के अंतर्गत आने वाले कार्यालयों में कई विशेष स्वच्छता गतिविधियां आयोजित की गईं
- संदर्भों की विभिन्न श्रेणियों में लंबित मामलों का कुशलतापूर्वक निस्तारण किया गया
- अनेक फाइलों की समीक्षा की गई और 600 वर्ग फुट का स्थान रिक्त किया गया
- विशेष अभियान के तहत प्राप्त उपलब्धियां डीएआरपीजी के एससीडीपीएम पोर्टल पर अपलोड की गईं
- विशेष अभियान और इसकी गतिविधियों को बढ़ावा देने के लिए सोशल मीडिया का काफी इस्तेमाल किया गया
2 अक्टूबर, 2022 से 31 अक्टूबर, 2022 तक आयोजित विशेष अभियान के कार्यान्वयन चरण के दौरान विभिन्न श्रेणियों में जैसे वीआईपी संदर्भ, आईएमसी संदर्भ, राज्य सरकार के संदर्भ, प्रधानमंत्री संदर्भ, लोक शिकायत और पीजी की लंबित अपीलों का कुशलतापूर्वक निस्तारण किया गया और भविष्य के लिए उनकी पहचान की गई। इस दौरान फाइलों की समीक्षा की गई। विशेष अभियान के दौरान 600 वर्गफीट का स्थान कचरा मुक्त करके रिक्त किया गया है।
विशेष अभियान के दौरान प्राप्त उपलब्धियों को प्रशासनिक सुधार एवं लोक शिकायत विभाग द्वारा बनाए गए एससीडीपीएम पोर्टल पर अपलोड किया गया है। इसके अलावा ट्विटर हैंडल पर भी ट्वीट अपलोड कर अभियान के व्यापक प्रचार-प्रसार के लिए सोशल मीडिया को भी शामिल किया गया।
पेयजल एवं स्वच्छता विभाग  में स्वच्छता अभियान की 'पहले और बाद की' तस्वीरें
विशेष अभियान 2.0 के दौरान डीडीडब्ल्यूएस के तहत कार्यालय परिसर की सफाई
सूक्ष्म, लघु एवं मध्यम उद्यम मंत्रालय
अरुणाचल प्रदेश सरकार ने स्कूली बच्चों के लिए 1 लाख खादी फेस मास्क खरीदे
अरुणाचल प्रदेश सरकार स्कूली बच्चों के लिए तीन रंगों में बने खादी के 1 लाख फेस मास्क और खरीद रही है। राज्य सरकार ने 8वीं कक्षा के बच्चों के लिए 4 जनवरी, 2021 से विद्यालयों को फिर से खोलने का फैसला किया है और इसके लिए सरकार ने सूती कपड़ों से निर्मित 1 लाख मास्क फिर से खरीद रही है। खादी ग्रामोद्योग आयोग  27 दिसम्बर तक यह मास्क उपलब्ध करवाएगा।
अरुणाचल प्रदेश सरकार द्वारा मास्क की इस खरीद से पहले नवंबर,2020 में 60,000 मास्क खरीदे गए थे, जिसकी आपूर्ति केवीआईसी ने की थी। राज्य सरकार को 10वीं और 12वीं कक्षा के छात्रों से खादी के इन मास्कों के बारे में अच्छी प्रतिक्रिया मिली थी, जो इसका पहले से ही उपयोग कर रहे हैं। पूर्वोत्तर भारत में अरुणाचल प्रदेश पहला राज्य है जिसने छात्रों को वितरित किए जाने के लिए इतनी बड़ी संख्या में खादी के मास्क खरीदे हैं। खादी मास्क के लिए 17 दिसम्बर, 2020 को जारी किए गए दूसरे आर्डर में इसकी त्वरित आवश्यकता का उल्लेख किया गया है क्योंकि नए वर्ष में कक्षा 8वीं के छात्रों के लिए विद्यालय खोलने की तैयारी है।
केवीआईसी, अरुणाचल प्रदेश सरकार को तीन रंगों में दो परतों में बने इस मास्क को उपलब्ध कराएगी, जिसमें उचित स्थान पर इसका लोगो भी लगा होगा। मास्क पर तिरंगे के रंगों का उपयोग करने के पीछे उद्देश्य छात्रों में राष्ट्रवाद की भावना को जागृत करना है।
केवीआईसी के अध्यक्ष श्री विनय कुमार सक्सेना ने कहा कि खादी के मास्क के लिए दोबारा मिला यह ऑर्डर खादी के लिए सम्मानजनक है। उन्होंने कहा कि इससे खादी की बढ़ती लोकप्रियता का पता चलता है और यह विभिन्न सरकारी विभागों में खादी की बढ़ती स्वीकार्यता का भी प्रमाण है। श्री सक्सेना ने कहा कि ऐसी बड़ी खरीद से खादी कारीगरों के लिए अतिरिक्त काम का सृजन होता है। यह ऑर्डर स्कूली बच्चों के लिए है इसलिए केवीआईसी इसे सर्वोच्च प्राथमिकता देगा और हम यह सुनिश्चित करेंगे कि आपूर्ति 27 दिसम्बर से पहले ही हो जाए।
राज्य सरकार द्वारा जारी किए गए ऑर्डर में कहा गया है कि अरुणाचल प्रदेश सरकार ने 4 जनवरी, 2021 से 8वीं कक्षा के छात्रों के लिए भी स्कूल फिर से शुरू करने का निर्णय किया है, इसी क्रम में सरकार ने छात्रों को वितरित करने हेतु 1 लाख मास्क की खरीद को स्वीकृति दी है।
केवीआईसी मास्क बनाने के लिए दोहरे बुने धागों का इस्तेमाल करता है जिससे यह 70% नमी भीतर ही रोकने और हवा के सहज आने-जाने में सक्षम होता है। यह मास्क त्वचा के अनुकूल होते हैं और इनका लंबे समय तक उपयोग किया जा सकता है। खादी के सूती मास्क धुले जा सकते हैं, पुनः इस्तेमाल योग्य हैं और इनका जैविक निपटान किया जा सकता है।
यह उल्लेखनीय है कि अप्रैल, 2020 से केवीआईसी ने मास्क बनाना शुरू किया और अब तक मात्र 8 महीनों में इसने 25 लाख से अधिक मास्कों की बिक्री की है। पहनने में आरामदायक होने के साथ उच्च गुणवत्ता वाले मास्कों के चलते केवीआईसी को कई बड़े ऑर्डर मिले जिसमें सबसे बड़ा ऑर्डर, 12.30 लाख फेस मास्क का ऑर्डर अकेले इंडियन रेड क्रॉस सोसाइटी ने दिया। आम जनता के अलावा राष्ट्रपति भवन, प्रधानमंत्री कार्यालय, विभिन्न राज्य सरकारों और केन्द्रीय मंत्रालयों तथा सार्वजनिक क्षेत्र की कंपनियों से भी दोबारा ऑर्डर प्राप्त हुए हैं।
एमजी /एएम/ डीटी
(Visitor Counter : 105
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 76.57 करोड़ टीके लगाये जा चुके हैं
पिछले 24 घंटों के दौरान भारत में 30,570 नए मामले सामने आए
सक्रिय मामले कुल मामलों के 1.03 प्रतिशत हैं
भारत में वर्तमान में 3,42,923 सक्रिय मामले हैं
वर्तमान में रिकवरी दर 97.64 प्रतिशत है
पिछले 24 घंटों के दौरान 38,303 रोगी स्वस्थ हुए, देश भर में अभी तक कुल 3,25,60,474 मरीज स्वस्थ हुए
साप्ताहिक पॉजिटिविटी दर वर्तमान में 1.93 प्रतिशत है; पिछले 83 दिनों से 3 प्रतिशत से कम है
दैनिक पॉजिटिविटी दर 1.94 प्रतिशत है,पिछले 17 दिनों से 3 प्रतिशत से कम
अभी तक कुल 54.77 करोड़ जांचें की जा चुकी हैं
पृथ्वी विज्ञान मंत्रालय
मानसून के 03 जून, 2021 तक केरल आने का अनुमान
भारत मौसम विज्ञान विभाग  के राष्ट्रीय मौसम पूर्वानुमान केंद्र के अनुसार,

अखिल भारतीय मौसम अनुमान 
- दक्षिण पश्चिम मानसून की उत्तरी सीमा लगातार 5 डिग्री उत्तर/72 डिग्री पूर्व, 6 डिग्री उत्तर/75 डिग्री पूर्व, 8 डिग्री उत्तर/80 डिग्री पूर्व, 12 डिग्री उत्तर/85 डिग्री पूर्व, 14 डिग्री उत्तर/90 और 17 डिग्री उत्तर/94 डिग्री पूर्व से गुजर रही है।
- नवीनतम मौसम विज्ञान संबंधी संकेतों के अनुसार, दक्षिण पश्चिमी हवा 01 जून से धीरे-धीरे और मजबूत हो सकती है, जिसका परिणाम केरल के ऊपर वर्षा गतिविधि की बढोतरी में आने का अनुमान है। इस प्रकार, मानसून के 03 जून, 2021 तक केरल आने का अनुमान है।
- दक्षिण पश्चिमी हवा को लगभग अक्षांश 70 डिग्री पूर्व के देशांतर 28 डिग्री उत्तर के साथ समुद्र तल से ऊपर 5.8 किमी की इसकी धुरी के साथ मध्य तथा ऊपरी क्षोभमंडलीय पश्चिमी हवा में एक ट्रफ के रूप में देखा जा रहा है।
- पंजाब एवं निकटस्थ क्षेत्रों के ऊपर समुद्र तल के ऊपर 1.5 किमी तक विस्तारित एक चक्रवाती परिसंचरण बना हुआ है।
- पंजाब एवं निकटस्थ क्षेत्रों के ऊपर से एक ट्रफ रेखा अब समुद्र तल के ऊपर 0.9 किमी किमी तक विस्तारित उत्तर पश्चिम राजस्थान तक जाती है।
- पूर्वी उत्तर प्रदेश एवं समीपवर्ती क्षेत्रों के ऊपर चक्रवाती परिसंचरण अब समुद्र तल से ऊपर 4.5 किमी तक विस्तारित अब पूर्वी उत्तर प्रदेश एवं समीपवर्ती क्षेत्रों के ऊपर केंद्रित है।
- पूर्वी उत्तर प्रदेश एवं समीपवर्ती क्षेत्रों के दक्षिणी हिस्सों के ऊपर चक्रवाती परिसंचरण के ऊपर से ट्रफ रेखा अब छत्तीसगढ़ तथा पूर्व मध्य प्रदेश के समुद्र तल से ऊपर 1.5 किमी तक विस्तारित विदर्भ तक जाती है।
- समुद्र तल से ऊपर 3.1 किमी पर कर्नाटक तट के निकट पूर्वी मध्य अरब सागर के ऊपर चक्रवाती परिसंचरण बना हुआ है।
- समुद्र तल से ऊपर 5.8 तथा 7.6 किमी के बीच तमिलनाडु एवं समीपवर्ती क्षेत्रों के ऊपर चक्रवाती परिसंचरण केंद्रित है।
- दक्षिण अरब सागर एवं मध्य अरब सागर के समीपवर्ती क्षेत्रों के मध्य भागों के ऊपर चक्रवाती परिसंचरण अब समुद्र तल से ऊपर 5.8 किमी पर बना हुआ है।
- समुद्र तल से ऊपर 2.1 एवं 3.1 किमी के बीच उत्तर पाकिस्तान एवं समीपवर्ती क्षेत्रों के ऊपर चक्रवाती परिसंचरण अब कम स्पष्ट बन गया है।
- समुद्र तल से ऊपर 1.5 किमी तक विस्तारित उत्तरी अंडमान सागर एवं समीपवर्ती क्षेत्रों के ऊपर चक्रवाती परिसंचरण अब कम स्पष्ट बन गया है।
- समुद्र तल से ऊपर 0.9 किमी तक विस्तारित दक्षिण पूर्व मध्य प्रदेश एवं समीपवर्ती क्षेत्रों के ऊपर चक्रवाती परिसंचरण अब कम स्पष्ट बन गया है।
- समुद्र तल से ऊपर 0.9 किमी तक दक्षिण पूर्व मध्य प्रदेश एवं समीपवर्ती क्षेत्रों के ऊपर चक्रवाती परिसंचरण से ट्रफ विदर्भ, तेलंगाना एवं रायलसीमा से दक्षिण तमिलनाडु तक अब कम स्पष्ट बन गया है।
अधिक विवरण के लिए कृपया www.imd.gov.in पर जाएं या +91 11 24631913, 24643965, 24629798 से संपर्क करें 
कृपया स्थान विशिष्ट पूर्वानुमान एवं चेतावनी के लिए मौसम ऐपए एग्रोमेट परामर्शी के लिए मेघदूत ऐप तथा बिजली कड़कने की चेतावनी के लिए दामिनी ऐप डाऊनलोड करें तथा राज्य एमसी/आरएमसी पर जाएं।
नागरिक उड्डयन मंत्रालय
देश भर में आवश्यक चिकित्सा सामग्री पहुंचाने के लिए लाइफलाइन उड़ान के अंतर्गत 465 उड़ानें संचालित की गईं
एयर इंडिया, अलायंस एयर, आईएएफ और निजी विमान वाहकों द्वारा लाइफलाइन उड़ान के तहत 465 उड़ानें संचालित की गई हैं। इनमें से 278 उड़ानें एयर इंडिया और अलायंस एयर द्वारा संचालित की गई हैं। अब तक ले जाया गया कार्गो लगभग 835.94 टन है। लाइफलाइन उड़ान द्वारा तय की गई अब तक की हवाई दूरी 4,51,038 किमी से अधिक है। नागरिक उड्डयन मंत्रालय द्वारा ‘लाइफलाइन उड़ान’ की उड़ानों का संचालन किया जा रहा है ताकि कोविड-19 के खिलाफ भारत के युद्ध का समर्थन करने के लिए दूर-दराज के इलाकों और पहाड़ी क्षेत्रों समेत देश के सभी हिस्सों में आवश्यक चिकित्सा कार्गो पहुंचाया जा सके।
पवन हंस लिमिटेड सहित हेलीकॉप्टर सेवाएं जम्मू एवं कश्मीर, लद्दाख, द्वीपों और पूर्वोत्तर क्षेत्र में महत्वपूर्ण चिकित्सा कार्गो और रोगियों का परिवहन कर रही है। पवन हंस ने 5 मई, 2020 तक 7,729 किमी की दूरी तय करते हुए 2.27 टन कार्गो का परिवहन किया है। इसमें विशेष ध्यान पूर्वोत्तर क्षेत्र, द्वीपों और पहाड़ी राज्यों पर दिया गया है। एयर इंडिया और आईएएफ ने मुख्य रूप से जम्मू एवं कश्मीर, लद्दाख, पूर्वोत्तर और अन्य द्वीप क्षेत्रों के लिए सहयोग किया है।
घरेलू कार्गो ऑपरेटर स्पाइसजेट, ब्लू डार्ट, इंडिगो और विस्तारा वाणिज्यिक आधार पर कार्गो उड़ानें संचालित कर रहे हैं। स्पाइसजेट ने 13,83,854 किमी की दूरी को कवर करते हुए 819 कार्गो उड़ानें संचालित कीं और 5,946 टन माल ढोया है। इनमें से 294 अंतर्राष्ट्रीय कार्गो उड़ानें थीं। ब्लू डार्ट ने 3,09,272 किमी की दूरी को कवर करते हुए 278 कार्गो उड़ानों का संचालन किया और 4,683 टन माल ढोया। इनमें से 14 अंतर्राष्ट्रीय कार्गो उड़ानें थीं। इंडिगो ने 1,59,158 किमी की दूरी को कवर करते हुए 95 कार्गो उड़ानें संचालित की हैं और लगभग 470 टन कार्गो का परिवहन किया है जिनमें 38 अंतर्राष्ट्रीय उड़ानें शामिल हैं। इसमें सरकार के लिए मुफ्त में ढोई जाने वाली चिकित्सा आपूर्ति भी शामिल है।
विस्तारा ने 32,321 किलोमीटर की दूरी तय करते हुए लगभग 150 टन माल ढोने वाली 23 कार्गो उड़ानें संचालित की हैं।
अंतरराष्ट्रीय क्षेत्र में दवा, चिकित्सा उपकरण और कोविड-19 राहत सामग्री के परिवहन के लिए पूर्वी एशिया के साथ एक कार्गो एयर-ब्रिज की स्थापना की गई थी। इसमें एयर इंडिया द्वारा पूर्वी एशिया से लाए गए मेडिकल कार्गो की मात्रा 972 टन है। 14 अप्रैल से लेकर 5 मई 2020 तक ब्लू डार्ट ने गुआंगझू और शंघाई से लगभग 114 टन और हॉन्ग कॉन्ग से 24 टन चिकित्सा सामग्री का परिवहन किया है। स्पाइसजेट ने भी 5 मई 2020 तक शंघाई और गुआंगझू से 204 टन चिकित्सा सामग्री का परिवहन किया और 5 मई 2020 तक हॉन्ग कॉन्ग और सिंगापुर से 16 टन चिकित्सा आपूर्ति का परिवहन किया।
रक्षा मंत्रालय
भारतीय वायु सेना का एएन-32 विमान लापता
भारतीय वायु सेना के विमान एएन-32 ने आज दोपहर 12 बजकर 27 मिनट पर जोरहाट से मेछूका एडवांस लैंडिंग ग्राउंड के लिए उड़ान भरी। ग्राउंड एजेंसियों के साथ विमान का अंतिम सम्पर्क लगभग एक बजे तक था और उसके बाद विमान के साथ कोई सम्पर्क नहीं रहा। विमान के अपने गन्तव्य तक नहीं पहुंचने के कारण भारतीय वायु सेना ने उचित कार्रवाई शुरू की। विमान में चालक दल के 8 सदस्य और 5 यात्री सवार थे। लापता विमान की खोज के लिए सी-130, एएन-32 विमान, भारतीय वायु सेना के दो एमआई-17 तथा भारतीय सेना के एएलएच हेलिकॉप्टर भेजे गये। संभावित दुर्घटना स्थल के बारे में कुछ ग्राउंड रिपोर्टे मिली। हेलिकॉप्टर्स उस स्थान के लिए भेजे, लेकिन अब तक कोई मलबा नहीं दिखा है। भारतीय वायु सेना, लापता विमान के स्थान का पता लगाने के लिए भारतीय सेना तथा विभिन्न सरकारी तथा गैर-सरकारी एजेंसियों के साथ समन्वय बना रही है। विमान से तथा भारतीय सेना के दलों द्वारा लापता विमान के खोजने की कार्रवाई के पूरी रात जारी रहने की उम्मीद है।
उपभोक्ता कार्य, खाद्य एवं सार्वजनिक वितरण मंत्रालय
उपभोक्ता कार्य विभाग ने विशेष अभियान 2.0 के तहत लोगों की 156 शिकायतों का निपटारा किया और 70 प्रतिशत का जवाब दिया
अभियान के तहत पूर्ण डिजिटाइजेशन के बाद 7061 फाइलों को हटा दिया गया
मुख्यालय व अन्य कार्यालयों में पौधारोपण किया गया
उपभोक्ता कार्य विभाग देशभर में अपने कार्यालयों, कार्यालय परिसरों और संस्थानों में स्वच्छता से संबंधित विशेष अभियान 2.0 में भाग ले रहा है। भारतीय मानक ब्यूरो, राष्ट्रीय परीक्षण गृह, राष्ट्रीय उपभोक्ता सहकारी संघ और राष्ट्रीय उपभोक्ता आयोगों के कुल 73 कार्यालयों की पहचान की गई, जहां अभियान से संबंधित गतिविधियां 2 अक्टूबर को शुरू हुईं और 31 अक्टूबर, 2022 को समाप्त होंगी।
विभाग ने इस विशेष अभियान 2.0 के लिए एक प्रारंभिक चरण का अवलोकन किया जिसमें स्वच्छता अभियान के दौरान ध्यान दिए जाने वाली वस्तुओं और हटाए जाने वाले रिकॉर्डों के बारे में फैसला किया गया और सभी 73 स्थानों पर सीपीडब्ल्यूडी और अन्य रखरखाव ठेकेदारों के साथ चर्चा की गई।
इस अभियान के दौरान, माननीय संसद सदस्यों से प्राप्त सभी पांच संदर्भों का उत्तर दिया गया। दो अंतर-मंत्रालयी संदर्भों पर टिप्पणियां दी गई हैं। 1516 लोक शिकायतों की तुलना में, 26.10.2022 तक, 1074  लोक शिकायतों का संतोषजनक उत्तर दिया गया है और 156 का निपटारा कर दिया गया।
रिकॉर्ड प्रबंधन के संबंध में वास्तविक आंकड़ों वाली 15,285 फाइलों की पहचान की गई, 13131 फाइलों की समीक्षा के बाद 7061 फाइलों को डिजिटाइजेशन के बाद पूरी तरह से हटा दिया गया है। ई-ऑफिस श्रेणी के तहत समीक्षा के लिए रखी गई 602 ई-फाइलों में से 473 ई-फाइलों को बंद कर दिया गया है। इस प्रकार, पहचाने गए 86 प्रतिशत रिकॉडों को अब तक बंद किया जा चुका है। अभियान के दौरान कबाड़ की बिक्री से 2,38,268 रुपये की कमाई हुई है, जिससे 5121 वर्ग फुट जगह खाली हुई है।
विभाग द्वारा देश भर में अपने कार्यालय परिसर में वृक्षारोपण के लिए एक विशेष अभियान चलाया गया है। इसके परिणामस्वरूप, आईआईएलएम, एनटीएच और बीआईएस परिसरों में 500 से अधिक पौधे लगाए गए और सभी परिसरों में किफायती ऊर्जा प्रकाश व्यवस्था करने के लिए विशेष अभियान चलाया गया और सभी परिसरों में लाइट फिटिंग के स्थान पर एलईडी लाइट फिटिंग लगाई गई।
सर्वोत्तम कार्यप्रणाली को अपनाते हुए अधीनस्थ संगठनों ने नियमित आधार पर स्क्रैप के निपटान के लिए एमएसटीसी  के साथ समझौता ज्ञापन पर हस्ताक्षर किए और जागृति शुभंकर बैनर के साथ ई-दाखिल पोर्टल के माध्यम से इलेक्ट्रॉनिक रूप से उपभोक्ता आयोग के साथ शिकायतों के पंजीकरण के संबंध में बाजार में उपभोक्ताओं के लिए जागरूकता अभियान भी चलाया है।
अभियान और प्रारंभिक चरण के दौरान 5" मंजिल पर एक रीमॉडेल्ड सेक्शन बनाया गया है, जहां पिछले अभियान में एक अनाज परीक्षण प्रयोगशाला स्थित थी और माननीय मंत्री के निर्देश पर अनाज परीक्षण प्रयोगशाला को कमरा नंबर स्थानांतरित कर दिया गया है। 545 से एनटीएच, गाजियाबाद और पूरे कमरे को युवा पेशेवरों और विभाग के अन्य अधिकारियों द्वारा उपयोग के लिए पुनर्निर्मित किया गया है।
आयुष
आयुष मंत्रालय अंतर्राष्ट्रीय योग दिवस 2022 की 50 दिनों की उल्टी गिनती के अवसर पर योग उत्सव मनाएगा
श्री सर्बानंद सोनोवाल असम के मुख्यमंत्री के साथ अंतर्राष्ट्रीय योग दिवस 2022 की उल्टी गिनती के 50वें दिन सामान्य योग प्रोटोकॉल का प्रदर्शन करेंगे
आयुष मंत्रालय, असम के राज्य सरकार के सहयोग से असम के शिवसागर स्थित रंग घर मैदान में 2 मई 2022 को आगामी 8वें अंतर्राष्ट्रीय योग दिवस 2022 की उल्टी गिनती के 50वें दिन के अवसर पर एक भव्य कार्यक्रम का आयोजन कर रहा है।
इस अवसर पर, केन्द्रीय आयुष मंत्री श्री सर्बानंद सोनोवाल, असम के मुख्यमंत्री श्री हिमंत बिसवा सरमा के साथ उपस्थित रहेंगे। उनके साथ केन्द्रीय पर्यटन, संस्कृति और उत्तर-पूर्वी क्षेत्र विकास मंत्री श्री जी किशन रेड्डी, आयुष और महिला एवं बाल विकास राज्यमंत्री डॉ. मुंजपारा महेंद्रभाई और असम के स्वास्थ्य एवं परिवार कल्याण तथा आयुष मंत्री श्री केशब महंत भी उपस्थित रहेंगे। इस कार्यक्रम में आयुष मंत्रालय और असम सरकार के अधिकारी, प्रख्यात योग गुरु, योग विशेषज्ञ भी भाग लेंगे।
शिवसागर को इस योग उत्सव के लिए इसलिए चुना गया है क्योंकि भारत सरकार ने पांच पुरातत्व स्थलों - राखीगढ़ी , हस्तिनापुर , शिवसागर , धोलावीरा  और आदिचनल्लूर  - को विकसित कर उन्हें देश के "प्रतिष्ठित" स्थलों में बदलने की एक योजना की घोषणा की है।
आयुष मंत्रालय, अपने स्वायत्त निकाय मोरारजी देसाई राष्ट्रीय योग संस्थान  के जरिए और असम सरकार के सहयोग से इस कार्यक्रम का आयोजन करेगा। इस आयोजन का उद्देश्य योग के विभिन्न आयामों और इसकी उपयोगिता का व्यापक प्रचार एवं प्रसार करना और स्वास्थ्य एवं कल्याण के लिए अंतर्राष्ट्रीय योग दिवस 2022 की उल्टी गिनती से संबंधित अभियान को बढ़ावा देना है।
आयुष मंत्रालय अंतर्राष्ट्रीय योग दिवस के आयोजन के लिए नोडल मंत्रालय है। हर साल, अंतर्राष्ट्रीय योग दिवस के मुख्य कार्यक्रम को सामूहिक योग प्रदर्शन के रूप में मनाया जाता है जिसका नेतृत्व स्वयं प्रधानमंत्री करते हैं। अंतर्राष्ट्रीय योग दिवस 2022 की तैयारी पहले से ही चल रही है।
आयुष मंत्रालय ने अपने विभिन्न हितधारकों के साथ 8वें अंतर्राष्ट्रीय योग दिवस के लिए 100 दिनों की उल्टी गिनती का कार्यक्रम तैयार किया है, जिसमें 100 संगठन 100 स्थानों/शहरों में योग को प्रोत्साहित कर रहे हैं। ध्यान देने वाला तथ्य यह है कि हर साल अंतर्राष्ट्रीय योग दिवस के आयोजन में 50 दिनों की उल्टी गिनती एक महत्वपूर्ण कार्यक्रम है। आयुष मंत्रालय अंतर्राष्ट्रीय योग दिवस 2022 की उल्टी गिनती के तहत योग के माध्यम से "स्वास्थ्य एवं कल्याण के लिए जन आंदोलन" को प्रेरित करने की आशा करता है।
आगामी 8वें अंतर्राष्ट्रीय योग दिवस के "आजादी का अमृत महोत्सव" वर्ष में पड़ने की वजह से आयुष मंत्रालय ने देश भर में 75 ऐतिहासिक स्थलों पर अंतर्राष्ट्रीय योग दिवस 2022 मनाने का प्रस्ताव किया है। उल्टी गिनती का यह कार्यक्रम पहले से ही प्रगति पर है और अंतर्राष्ट्रीय योग दिवस-2022 के आयोजन से जुड़ी तैयारी गति पकड़ रही है।
खाद्य प्रसंस्करण उद्योग मंत्रालय
वर्ल्ड फूड इंडिया- 2023: नई दिल्ली में डीपीआईआईटी के सचिव और खाद्य प्रसंस्करण उद्योग मंत्रालय के सचिव की संयुक्त अध्यक्षता में कृषि खाद्य प्रसंस्करण कंपनियों के साथ गोलमेज बैठक
बैठक में विश्व और भारत की अग्रणी खाद्य प्रसंस्करण कंपनियों ने भाग लिया
भाग लेने वाली कंपनियों ने भारतीय बाज़ार पर सकारात्मक दृष्टिकोण व्यक्त करते हुए, व्यापार के माहौल को बेहतर बनाने के लिए सरकार द्वारा उठाए गए विभिन्न कदमों की सराहना की
आगामी वर्ल्ड फूड इंडिया-2023 के संबंध में उद्योग एवं आंतरिक व्यापार संवर्धन विभाग  के सचिव और खाद्य प्रसंस्करण उद्योग मंत्रालय के सचिव की कृषि खाद्य प्रसंस्करण कंपनियों के साथ एक निवेशक गोलमेज बैठक कल नई दिल्ली में हुई। गोलमेज बैठक में अग्रणी वैश्विक और भारतीय खाद्य प्रसंस्करण कंपनियों की भागीदारी देखी गई। इस बैठक के दौरान भाग लेने वाली कंपनियों की भविष्य की योजनाओं और 3 से 5 नवंबर को प्रगति मैदान नई दिल्ली में आयोजित होने वाले वर्ल्ड फूड इंडिया:2023 के लिए खाद्य प्रसंस्करण उद्योग मंत्रालय के साथ साझेदारी की उनकी संभावनाओं पर चर्चा की गई।
अपने विशेष संबोधन में डीपीआईआईटी सचिव ने भारतीय जीडीपी में उत्पादन क्षेत्र के महत्व पर प्रकाश डाला। उन्होंने भारत में अनुकूल कृषि जलवायु क्षेत्रों का भी उल्लेख किया जो न केवल आनज, दालें, फल, सब्जियां आदि जैसी विभिन्न प्रकार की कृषि वस्तुओं के उत्पादन के लिए उपयुक्त है बल्कि बड़ी मात्रा में उनके प्रसंस्करण के लिए भी उपयुक्त है।
अपने मुख्य भाषण में एमओएफपीआई के सचिव ने खाद्य प्रसंस्करण क्षेत्र में मौजूद विकास और व्यापक अवसरों का उल्लेख किया। उन्होंने कहा कि मंत्रालय पिछले 2017 संस्करण की तुलना में और भी बड़े पैमाने पर बहुप्रतीक्षित वर्ल्ड फूड इंडिया कार्यक्रम के दूसरे संस्करण का आयोजन कर रहा है। सचिव ने सभी कंपनियों को इस कार्यक्रम में उत्साह के साथ भाग लेने के लिए हार्दिक आमंत्रण दिया।
गोलमेज बैठक के दौरान भाग लेने वाली कंपनियों ने भारतीय बाजार पर अपना सकारात्मक दृष्टिकोण व्यक्त किया और कारोबारी माहौल को बेहतर बनाने के लिए भारत सरकार द्वारा की गई विभिन्न पहल की सराहना की, जिसमें उत्पादन से जुड़ी प्रोत्साहन योजना और एओएफपीआई द्वारा शुरू की गई प्रधानमंत्री किसान संपदा योजना जैसी अनुकूल नीतियां शामिल हैं। कंपनियों ने वर्ल्ड फूड इंडिया 2023 में भाग लेने में भी रुचि व्यक्त की और इस कार्यक्रम को प्रयोजित करने और विभिन्न स्टॉल के माध्यम से अपने उत्पादों व प्रौद्योगिकियों के प्रदर्शन की इच्छा भी व्यक्त की। कई कंपनियों ने सह-आयोजक के रूप में कार्यक्रम के लिए नियोजित सत्रों में एमओएफपीआई के साथ साझेदारी करने में गहरी रुचि दिखाई।
अपनी बात को समाप्त करते हुए अतिरिक्त सचिव एमओएफपीआई ने बताया कि निवेश सुविधा प्रकोष्ठ  और इवेंट पार्टनर फिक्की, कार्यक्रम में भाग लेने के विस्तृत विवरण के साथ कंपनियों के संपर्क में रहेंगे। ईवाई को इस आयोजन के लिए नॉलेज पार्टनर के रूप में शामिल किया गया है।